**Deșert**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sub noi, dogoritor, se întindea deșertul,

semne care dădea, de-o vreme, că așteaptă

să mi te scurgi ușor (vai ce ușor) din palme,

de complicații mii, grav, suprasaturată.

Ah! Cât de-nfrigurat și prostesc am așteptat

pe chipu-ți minunat să mai revăd surâsul,

iar ca la-nceputuri sufletu-ți imaculat

înc-o dată-n luciri să îmi inunde gândul.

Deja era un chin să-ți tot suport privirea

cu fiecare zi mai dureros străină,

deși, mă-ncurajam: "Ce bine-ar fi căderea,

deșertul cel mai sterp posibil să devină!"

Am apelat, absurd, însăși la providență

să fiu parașutat cât mai pe lângă tine,

să văd cum ne-or izbi cu a lor insolență

anonime tacuri la pândă printre dune...

Cumva s-a întâmplat c-a fost disponibilă

și ajutatu-m-a, chiar cu celeritate,

dându-mi niște apă, o hartă și-o cămilă...-

Busola-mi îns-avea o dizabilitate...

Totuși, pe undeva, am întâlnit persoana

aia... ce promitea suferința să-mi curme;

ce nume dubios, spuneam – "Fata Morgana",

dar, fix către tine, garanta să mă-ndrume...